BEAUTY ร่วงยาว 3 วันราคารูด 7% สวนโบรกฯชี้กำไร Q2/61 โตเด่นรับคำสั่งซื้อจีน
BEAUTY ร่วงยาว 3 วันราคารูด 7% สวนโบรกฯชี้กำไร Q2/61 โตเด่นรับคำสั่งซื้อจีน เคาะเป้า 25.50 บ. โดยล่าสุด ณ เวลา 11.24 น. ราคาหุ้นอยู่ที่ระดับ 18.50 บาท ลดลง 0.60 บาท หรือ 3.14% สูงสุดที่ระดับ 19.40 บาท ต่ำสุดที่ระดับ 18.20 บาท ด้วยมูลค่าการซื้อขาย 610.93 ล้านบาท
25 พ.ค. 2561

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 11.24 น. อยู่ที่ระดับ 18.50 บาท ลดลง 0.60 บาท หรือ 3.14% สูงสุดที่ระดับ 19.40 บาท ต่ำสุดที่ระดับ 18.20 บาท ด้วยมูลค่าการซื้อขาย 610.93 ล้านบาท

ทั้งนี้ ราคาหุ้น BEAUTY ปรับตัวลดลงต่อเนื่อง 3 วันติด นับตั้งแต่ราคาหุ้นปิดที่ระดับ 19.80 บาท เมื่อวันที่ 22 พ.ค. 61 โดยคิดเป็นการปรับตัวลดลงกว่า 7% เมื่อเทียบกับราคาที่ระดับ 18.40 บาท วันนี้
ขณะที่นักวิเคราะห์ บล.บัวหลวง ระบุในบทวิเคราะห์ แนะนำ “ซื้อ” หุ้น BEAUTY ในราคาเป้าหมาย 25.50 บาท โดยประเมินว่ากำไรไตรมาส 2/61 จะเติบโตแรงทั้งจากช่วงเดียวกันปีก่อน และไตรมาสก่อนหน้า จากแรงหนุนของยอดขายส่งออกประเทศจีน ซึ่ง BEAUTY ได้เซ็นต์สัญญากับ cross-border ecommerce 3 รายในจีน และเริ่มมีคำสั่งซื้อเข้ามาตั้งแต่เดือนเม.ย.ที่ผ่านมา